Ўраднік вензавецкага маёнтку Ероніма Сіняўскага і Ганны Жеслаўскай Мартын Азрэнскі сабраў вензавецкіх баяр і людзей і пачаў касіць сенажаць на мяжы дзятлаўскай і вензавецкай зямлі. Як апавядаў Азрэнскі, гэта была вензавецкая сенажаць урочышча Некіпелага, але як апавядаў Ян Змыеўскі, ўраднік здетельскага пана Канстанціна Астрожскага, гэта была сенажаць здетельскага маёнтку. Так ці інакш, з-за сена здарылася бойка паміж людзьмі і баярамі дзвух маёнткаў.